Ny Tid (Oslo)

Ny Tid var en ukeavis som ble etablert av dagsavisa Friheten i 1954 som dennes landsutgave.Side 100. Ole Martin Rønning: «Norges Kommunistiske Partis presse», Arbeiderhistorie 2004, Årbok for Arbeiderbevegelsens arkiv og bibliotek, Oslo 2004

Friheten som ble utgitt av og var partiorgan for Norges Kommunistiske Parti, var i 1954 sammen med Nordland Arbeiderblad i Narvik den eneste gjenværende NKP-avisa. Friheten var med sine 20 000 i daglig opplag i realiteten partiets riksavis, med den følge at en måtte holde seg med en dyr landsomfattende distribusjon.

I 1954 vedtok partiets landsstyre å etablere en ny ukeavis spesielt beregnet på de områdene av landet som ikke ble dekket av Friheten. Dette skulle skje ved at en av Frihetens utgaver fikk lokalstoff på forsiden samt to sider inne i avisa. Prosjektet ble startet i september 1954 under navnet Ny Tid.

I 1958 ble også Nordland Arbeiderblad lagt ned, og Friheten og Ny Tid var tilbake som eneste partiorgan for NKP.

Partiets stadige fall i oppslutning gikk også ut over Frihetens størrelse og økonomi, og i april 1967 ble avisen lagt om fra dagsavis til ukeavis. Samtidig ble Ny Tid lagt ned.Side 101. Ole Martin Rønning: «Norges Kommunistiske Partis presse», Arbeiderhistorie 2004, Årbok for Arbeiderbevegelsens arkiv og bibliotek, Oslo 2004

Referanser

Kategori:Partiaviser (Norges Kommunistiske Parti)
Kategori:Nedlagte aviser i Oslo
Kategori:Aviser etablert i 1954
Kategori:Aviser nedlagt i 1967